EkBass/fiwiki-20250220-pages-articles huggingface dataset:
Katseen kosketus

Katseen kosketus on Seija Simolan laulelmatyyppinen albumi vuodelta 1979. Sen 11 kappaletta ovat suomalaisten runoilijoiden ja kirjailijoiden teksteihin sävellettyjä. Säveltäjiä on mukana yhdeksän, tekstintekijöitä jopa 12. Nimikappale ”Katseen kosketus” soi ensi kerran Timo Tervon tulkintana Risto Jarvan elokuvassa Mies, joka ei osannut sanoa ei (1975). B-puolen aloittava ”Laulu kuolleesta rakastetusta” on peräisin Mikko Niskasen elokuvasta Käpy selän alla (1967). Kappaleen ”Jäähyväislaulu” on säveltänyt Seija Simolan isä Urpo Simola. Anna-Kaarina Kiviniemen Antoine de Saint-Exupéryn Pikku prinssi -sadun pohjalta kirjoittama avausraita ”Kesytetty” soi 1980-luvun alkupuolella paljon Yleisradiossa. Seija Simola piti Katseen kosketusta myöhemmin uransa parhaana albumina, mutta huonon taloudellisen menestyksen vuoksi joutui sen julkaisun jälkeen vaihtamaan levy-yhtiötä Polarvoxille.Mattlar, Mikko: Seija Simola 25.9.1944 – 20.8.2017, Valitut Palat. Viitattu 3.11.2021. ==Kappaleet== ===A-puoli=== # # # # # # ===B-puoli=== # # # # # ==Lähteet== Luokka:Seija Simolan albumit Luokka:Vuoden 1979 albumit
Harjajuopa

Harjajuopa on Eurajoella entisen Luvian kunnan alueella virtaava joki, joka on Pinkjärven laskujoki. Se tunnetaan aluksi Pinkjärvenojana ja keskivaihellaan Mikolanojana. Luvianlahden viljelyaukealla Harjajuopaan yhtyvät noin 14 kilometrin pituinen Korvenoja, joka on kuivatetun Luvijärven entinen laskujoki, sekä noin 11 kilometrin pituinen Väipäreenoja-Kotkajärvenoja. Harjajuopa laskee Selkämereen Luvian kirkonkylän lounaispuolella sijaitsevaan Tröömi-nimiseen lahteen. == Lähteet == Luokka:Suomen joet * Luokka:Eurajoen luonto Luokka:Luvia
Store norske leksikon

Store norske leksikon (SNL) on norjalainen ilmainen verkossa julkaistava tietosanakirja, jonka edeltäjä oli paperinen Aschehoug og Gyldendals Store norske leksikon, joka ilmestyi neljänä painoksena vuosien 1978 ja 2007 välillä. Verkkoversio avattiin vuonna 2000 ja sen artikkeleita kirjoittavat asiantuntijat. Lukijat voivat ehdottaa muutoksia ja esittää kysymyksiä. Artikkeleita on sekä kirja- että uusnorjaksi. pienoiskuva|200px|Viimeinen paperisena julkaistu painos vuodelta 2007. == Organisaatio == Store norske leksikonin omistaa samanniminen yhdistys, Foreningen Store norske leksikon. Se saa rahoitusta muun muassa yliopistoilta, järjestöiltä sekä Norjan valtiolta. Yhdistys ylläpitää myös kolmea muuta verkossa julkaistavaa tietosanakirjaa: lääketieteellistä, elämäkerrallista ja taidesanakirjaa. == Katso myös == * Den Store Danske Encyklopædi * Nationalencyklopedin == Lähteet == == Aiheesta muualla == * Store norske leksikon Luokka:Elektroniset tietoteokset Luokka:Norjalaiset tietosanakirjat Luokka:Norjalaiset verkkosivustot
SNL

SNL voi tarkoittaa: * Saturday Night Live, yhdysvaltalainen viihdeohjelma. * Store norske leksikon, norjalainen verkkotietosanakirja. * Scottish National League, Skotlannin toiseksi korkein sarjataso jääkiekossa. * Sandia National Laboratories, Yhdysvaltain energiaministeriön alainen ydinaselaboratorio. * Slovenian jalkapalloliiga * Sosialistinen nuorisoliitto, suomalainen poliittinen nuorisojärjestö 1923–1925
Edvardsberg

Edvardsberg on Siuntiossa, Uudellamaalla sijaitse nuorisoseurantalo, jonka omistaa vuonna 1994 perustettu ruotsinkielinen nuorisoseura Friska Viljor. Edvardsbergin rakennus on valmistunut vuonna 1930 ja sitä käytetään muun muassa yhdistyksen omiin kokoontumisiin. Friska Viljor järjestää Edvardsbergissä myös ruotsinkielistä iltapäiväkerhotoimintaa, jota Siuntion kunta tukee. Friska Viljor vuokraa Edvardsbergiä myös erilaisiin juhlatilaisuuksiin. Rakennuksessa on myös pidetty kesäkahvilaa. == Lähteet == Luokka:Siuntion rakennukset ja rakennelmat Luokka:Seurantalot
Twist (leikkiväline)

Twist-naru on joustava, molemmista päistä yhteen sidottu naru, jota käytetään twistaamiseen (kirjoitetaan ja sanotaan joskus "vistaaminen"), joka on ulkoleikki- ja kuntoilumuoto. Twistaaminen on ollut suosittu esimerkiksi koulujen välituntiaktiviteettina Suomessa ainakin 1970-luvulta saakka. Twistin hyppääminen eli twistaaminen eli vistaaminen on vanhaa kansanperinnettä, joka juontaa juurensa 700-luvun Kiinasta. Twistaaminen tunnetaan kiinaksi nimellä 跳皮筋; pinyin: tiàopíjīn, englanniksi nimellä kiinalaiset narut, "jumpsies" tai "elastics" (Australia, Uusi-Seelanti, Iso-Britannia), "yoki" tai "ranskalainen hyppääminen" (Kanada), ja muualla maailmassa nimillä "kiinalainen sukkanauha" (Filippiinit), ja "gummitwist" (Saksa). 1960-luvulla läntisen pallonpuoliskon lapset mukauttivat peliä siten, että peliä pelataan yleensä vähintään 3 pelaajan ryhmässä noin 5 m pitkällä joustavalla köydellä, joka on sidottu ympyrän muotoon. Monessa maassa hyppäämiseen kuuluu erilaisia loruja, Suomessa tämä vaikuttaa kuitenkin harvinaiselta. Perinteiset kiinalaiset hyppynarut ovat yhteen sidottuja kuminauhoja, mutta nykyään twist-naruja myydään kaupallisesti siihen tarkoitukseen. Hyppäämisen säännöissä on jonkin verran muunnelmia, ja kuten monissa muissa lasten harrastamissa ulkoleikeissä, hyppääjät kehittelevät usein myös omia sääntöjään. Perussäännöt kuitenkin pysyvät: Twistaamiseen vaaditaan vähintään kolme hyppijää: kaksi tolppaa, jotka seisovat narun päissä, sekä hyppääjä. Hyppääjät yrittävät tehdä vuorotellen sarjoja, ja jos he astuvat vahingossa narun päälle tai sotkeentuvat askeleissaan, joutuu narun päähän seisomaan ja toinen hyppääjä pääsee yrittämään. Jos hyppysarja onnistuu virheittä, nostetaan vaikeustasoa eli narua. Ensin naru nostetaan tolppina toimivien nilkkojen korkeudelta polvien korkeudelle, sitten pyllyn alle ja tarvittaessa aina vyötärölle, kainaloihin ja kaulaan asti. === 10 sarja === Suomessa yksi perinteisimmistä twistausleikeistä on "kymppi", johon kuuluu etenevästi haastavampi hyppyjen sarja. Se vaatii sekä hyppyjen järjestyksen muistamista, että taitoa ja harjoittelua. === Muut twist-naruleikit === Twist-narua käytetään myös sik- sak-sokkeloks-pelissä, jossa kaksi sokkelontekijää lausuvat sanat sik-sak- sokkeloks! rytmikkäästi samalla, kun pitävät kuminauhasta kiinni ja luovat siitä horisontaalisen sokkelon, josta muiden leikkijöiden on päästävä läpi koskematta naruun. == Katso myös == * Hyppynaru == Lähteet: == ==== Viitteet: ==== == Aiheesta muualla: == * Markalla Merkkareita: Twist-naruhyppelyn ohjeet * Peda.net: Twist Luokka:Ulkopelit Luokka:Taitoleikkikalut
Lauma (täsmennyssivu)

Lauma voi tarkoittaa seuraavia asioita: * lauma, iso joukko eläimiä * Lauma (Sürü), turkkilainen elokuva vuodelta 1978 * Lauma, suomalainen televisiosarja vuodelta 2021 == Etunimenä == * Lauma Grīva, latvialainen pituushyppääjä
Lauma (televisiosarja)

Lauma on marraskuussa 2021 MTV3-kanavalla alkanut Roope Salmisen juontama viihdeohjelma, jossa kilpailijoiden on tarkoitus vastata erilaisiin kysymyksiin samalla tavalla kuin muut kilpailijat, tietämättä mitä muut ovat vastanneet. Ohjelma perustuu Salmisen alkuperäisideaan, ja formaatin kehittämisessä oli mukana myös Joonas Nordman. Ohjelman vakiokilpailijat ensimmäisellä kaudella ovat Ernest Lawson, Heli Sutela, Köpi Kallio, Fathi Ahmed ja Shirly Karvinen. Jokaisessa jaksossa on myös kolme vierasta. Roope Salminen on kertonut, että ohjelma saisi jatkoa vielä tulevaisuudessa MTV3-kanavalla vähintään toisen tuotantokauden verran. Ohjelman toisen, kahdeksanosaisen tuotantokauden studiokuvaukset pidettiin joulukuussa 2023, joka esitetään televisiossa ja katsomossa keväällä 2025 == Pelin kulku == Lauma on viihteellinen paneelishow, jossa panelisteilta kysytään kinkkisiä ja hauskoja kysymyksiä. Pelissä kerätään pisteitä, ja eniten pisteitä jakson loppuun mennessä saanut on jakson voittaja. === Peruskierrokset === Ennen jokaista lähetystä, panelistit ovat yksitellen ja muiden vastauksia tietämättä, vastanneet seitsemään erilaiseen kysymykseen. Heidän on täytynyt miettiä, mitä muut panelistit ovat kenties vastanneet samoihin kysymyksiin, sillä vain siten he voivat saada pisteitä. Studiossa puidaan vastauksia kysymys kysymykseltä. Mitä useampi on vastannut samanlailla, sitä enemmän pisteitä he saavat. Pisteillä on myös merkitystä, kun edetään käänteiselle finaalikierrokselle. === Finaalikierros: Käänteinen kierros === Pelin viimeisellä kierroksella vastataan samantyylisiin kysymyksiin, kuin aiemmilla kierroksilla. Tällä kierroksella kuitenkin jokaisen pitää antaa oma vastaus, joka on jokin muu, kuin se mitä muut ovat vastanneet. Se panelisteista, joka onnistuu kirjoittamaan tauluun sellaisen vastauksen, joka on oikein, ja jota muut eivät ole kirjoittaneet, on jakson voittaja. == Jaksot == === Ensimmäinen tuotantokausi (2021) === Jakso Ensiesitys MTV3:lla Vieraat Voittaja(t) 1 10. marraskuuta 2021 Sanna Stellan Antti Tuomas Heikkinen Elias Salonen Elias Salonen 2 17. marraskuuta 2021 Eppu Salminen Ripsa Koskinen-Papunen Dennis Nylund Ernest Lawson & Köpi Kallio 3 24. marraskuuta 2021 Viki Eerikkilä Minka Kuustonen Mikko Penttilä Köpi Kallio 4 1. joulukuuta 2021 Karoliina Tuominen Jethro Rostedt Christoffer Strandberg Ernest Lawson == Lähteet == Luokka:2020-luvun televisiosarjat Luokka:MTV3:n televisio-ohjelmat Luokka:Viihdeohjelmat
Vésteinn Lúðvíksson

Vésteinn Lúðvíksson (s. 1944 Reykjavík, Islanti) on islantilainen kirjailija. Hän edustaa islantilaista uusrealismia ja oli 1970-luvulla sen merkittävimpiä kirjailijoita. Vésteinn on ollut ehdokkaana Pohjoismaiden neuvoston kirjallisuuspalkinnon saajaksi vuosina 1974 (Gunnar og Kjartan), 1977 (Eftirþankar Jóhönnu) ja 1986 (Maður og haf). Hän hyödyntää teoksissaan myyttejä ja tarinoita. Gunnar og Kjartan (kaksiosainen, 1971–1972) -teoksessa hän omaa aikaansa kuvatessaan käyttää 1800-luvun klassisen romaanikirjoittamisen keinoja. Teoksessa Eftirþankar Jóhönnu (1975) tarkastelun kohteena ovat vakiintuneet sukupuoliroolit ja teoksessa Maður og haf (1984) aikakauden ihmisen identiteettiongelmat. ==Lähteet== Luokka:Islantilaiset kirjailijat Luokka:Vuonna 1944 syntyneet Luokka:Elävät henkilöt
Tomas Leandersson

Tomas Leandersson (11. huhtikuuta 1966 – 2. marraskuuta 2021) oli ruotsalainen keilaaja. == Ura == Leandersson oli kotoisin Degerforsista, Ruotsista. Team Leandersson oli Ruotsin joukkueen jäsen yli kymmenen vuoden ajan ja kuului joukkueeseen, joka voitti kultamitalin vuoden 1990 Pohjoismaiden mestaruuskilpailuissa sekä vuoden 1999 FIQ / World Tenpin Bowling Associationin maailmanmestaruuskilpailuissa ja 1994 World Tenpin Teamissa. Cup muun muassa. Yksilöllinen Hänen henkilökohtaisiin saavutuksiinsa kuuluvat miesten kaksinpelin mestaruus vuoden 1993 MM-kisoissa ja 1999 EM-kisoissa sekä pronssimitalit vuoden 1991 FIQ/WTBA-maailmanmestaruuskilpailuissa ja 1999 All- Eventsissä. Hän sijoittui toiseksi ainoassa edellisessä AMF Bowling World Cup -kampanjassaan ( Johannesburg , Etelä-Afrikka, 1993). Leandersson, nelinkertainen kansallinen mestari, oli myös 1993 World Bowling Writers World Bowler of the Year. Hän oli 2000 AMF maailmancupin miesten mestari, on valittu maailman Bowling Writers (WBW) Kansainvälinen Keilailu Hall of Fame, voitettuaan Norjan Tore Torgersen vuonna Lissabon, Portugali Keilailun MM- kisoissa. Hän on kilpaillut vuoden 2006 World Tenpin Mastersissa. ==Kunnianosoitukset== World Bowling Writers International Bowling Hall of Fame 1993 World Bowling Writers World Bowler of the Year. Ruotsin vuoden keilailija 1988, 1993 ja 1999. ==Aiheesta muualla== *Super Series Profile Luokka:Ruotsalaiset keilaajat Luokka:Vuonna 1966 syntyneet Luokka:Vuonna 2021 kuolleet
Ventura (albumi)

Ventura on yhdysvaltalaisen Anderson .Paakin neljäs studioalbumi, joka julkaistiin Aftermath Entertainmentin kautta 12. huhtikuuta 2019. Sen kappaleilla on monia vierailijoita, muun muassa André 3000, Smokey Robinson ja Brandy. Albumilta julkaistiin singleinä kappaleet ”King James” ja ”Make It Better”. Vuonna 2020 Ventura voitti parhaan R&B-albumin; Grammy-palkinnon. == Arvostelut == * The Guardian: * The Independent: * NME: == Kappaleet == # # # # # # # # # # # == Lähteet == Luokka:Vuoden 2019 albumit Luokka:Yhdysvaltalaiset funkalbumit Luokka:Yhdysvaltalaiset soulalbumit Luokka:Grammy-palkitut albumit
Tectariaceae

Tectariaceae on Polypodiales-lahkoon kuuluva saniaisheimo. Siihen kuuluu 14 sukua ja noin 280 lajia, joista lähes 200 kuuluu raksisaniaisten (Tectaria) sukuun. Muista suvuista suurimpia ovat Triplophyllum, Pleocnemia ja Heterogonium, joissa on kussakin 10–20 lajia. Heimon lajeja ei kasva Suomessa luonnonvaraisina. == Sukuja == * Aenigmopteris * Arcypteris * Arthropteris – nivelsiivet * Dictyopteris * Dictyoxiphium * Heterogonium * Hypoderris * Pleocnemia * Psomiocarpa * Pteridrys * Tectaria – raksisaniaiset * Trichiocarpa * Triplophyllum * Wagneriopteris == Lähteet == == Aiheesta muualla == * Laji.fi: Tectariaceae * Flora of China: Tectariaceae Luokka:Polypodiales Luokka:Kasviheimot
Lomariopsidaceae

Lomariopsidaceae on Polypodiales-lahkoon kuuluva pienehkö saniaisheimo. Siihen kuuluu neljä sukua ja noin 40 lajia, joista lähes kaikki kuuluvat viirusaniaisten (Lomariopsis) sukuun. Muissa suvuissa on vain yksi tai kaksi lajia kussakin. == Sukuja == * Cyclopeltis * Lepidoneuron * Lomariopsis – viirusaniaiset * Thysanosoria == Lähteet == == Aiheesta muualla == * Laji.fi: Lomariopsidaceae * Integrated Taxonomic Information System (ITIS): Lomariopsidaceae * Global Biodiversity Information Facility (GBIF): Lomariopsidaceae * Flora of China: Lomariopsidaceae Luokka:Polypodiales Luokka:Kasviheimot
Benjamin Graham

Benjamin Graham (alkujaan Grossbaum) (9. toukokuuta 1894 Lontoo, Englanti – 21. syyskuuta 1976 Aix-en-Provence, Ranska) oli yhdysvaltalainen taloustieteilijä ja sijoittaja, joka tunnetaan arvosijoittamisen teorian luojana. Graham tunnustetaan yleisesti modernin arvopaperianalyysin isäksi. ==Elämä== Graham syntyi vuonna 1894 Lontoossa, ja muutti perheensä kanssa Yhdysvaltoihin pikkulapsena. Graham opiskeli Columbian yliopistossa, valmistui vuosikurssinsa priimuksena vuonna 1914 ja otti valmistuttuaan vastaan työtarjouksen Wall Streetiltä. Vuoden 1929 pörssiromahduksen jälkeiset havainnot innoittivat häntä kirjoittamaan David Doddin kanssa Security Analysis -teoksen, joka julkaistiin vuonna 1934 suuren laman alkaessa, kun Graham oli luennoitsijana Columbian yliopiston kauppakorkeakoulussa. Kirjassa esiteltiin arvosijoittamisen teoria, jonka mukaan sijoittajan tulisi ostaa arvopaperianalyysin perusteella havaittuja aliarvostettuja osakkeita, joilla on potentiaalia hinnan kasvuun ajan kuluessa. Aikana, jolloin osakkeet tunnettiin lähinnä keinottelun välineinä, kirjan esittämät ajatukset arvopapereiden analysoinnista olivat uraauurtavia. Vuonna 1949 Graham kirjoitti teoksen The Intelligent Investor: The Definitive Book on Value Investing, jota on pidetty arvosijoittamisen "Raamattuna". Teoksessa toistetaan Security Analysis -kirjassa esitellyt arvosijoittamisen perusteet, mutta neuvotaan myös sijoittajia olemaan seuraamatta väkijoukkoa, pitämään salkussaan 50 prosenttia osakkeita ja 50 prosenttia joukkovelkakirjalainoja tai käteistä rahaa, välttämään päiväkauppaa ja varomaan yritysten epärehellisiä kirjanpitotekniikoita, joita yhtiöt käyttävät tehdäkseen osakkeidensa arvosta houkuttelevamman sijoittajille. Suursijoittaja Warren Buffett, joka oli Grahamin oppilas Columbian yliopistossa, kutsui The Intelligent Investor -kirjaa kaikkien aikojen parhaaksi sijoittamista käsitteleväksi kirjaksi. Kirjaa on myyty yli miljoona kappaletta. Columbian lisäksi Graham opetti myös Kalifornian yliopiston (Los Angeles) kauppakorkeakoulussa ja New York Institute of Financessa. ==Lähteet== ==Aiheesta muualla== Luokka:Yhdysvaltalaiset taloustieteilijät Luokka:Yhdysvaltalaiset liikemiehet Luokka:Yhdysvaltalaiset tietokirjailijat Luokka:Yhdysvaltalaiset professorit Luokka:Vuonna 1894 syntyneet Luokka:Vuonna 1976 kuolleet
Gunnar Haase

Gunnar Hans Werner Haase (14. toukokuuta 1916 Viipuri – 25. toukokuuta 1999 Rovaniemi) oli "Lapin sähköistämisen isä", suomalainen insinööri ja yritysjohtaja, joka sai teollisuusneuvoksen arvonimen.Biografia-sampo: Gunnar Haase Viitattu 4.11.2021. Haasen vanhemmat olivat metsänhoitaja Werner Friedrich Haase ja Martha Johanna Clemens ja puoliso vuodesta 1944 Irmeli Meri Teirilä. Haase tuli ylioppilaaksi Kouvolan yhteislyseosta 1933 ja valmistui sähköinsinööriksi Tampereen teknillisestä opistosta 1939. Valmistuttuaan hän toimi opistossa assistenttina, mutta osallistui sitten talvisotaan lennoston teknillisen varaston hoitajana ja jatkosotaan apumekaanikkona ja sähkötarkastajana. Haasesta tuli Valtion lentokonetehtaan Kuoreveden tehtaan tarkastuspäällikkö talvella 1943. Sotien jälkeen hän siirtyi Lapin rakennuspiirin sähköasiantuntijaksi. Vuonna 1947 Haasesta tuli Tornionlaakson Sähkö -yhtiön toimitusjohtaja ja vuoden 1949 alussa Koillis-Kairan Sähkö -yhtiön väliaikainen toimitusjohtaja. Kun vielä perustettiin Rovakairan Sähkö -yhtiö, Haasesta tuli sen toimitusjohtaja vuonna 1949. Tätä tehtävää hän hoiti aina eläkkeelle jäämiseensä asti eli toukokuuhun 1979. Hän oli lisäksi Lapin Voimajohto -sähkönsiirtoyhtiön toimitusjohtaja 1955–1966. Haasen johdolla Rovakairan Sähkö rakennutti Kaihuanjoen vesistöön kolme vesivoimalaitosta ja osallistui Porttipahdan sähköistykseen. Haase toi Ruotsista Suomeen valtakunnallisen sähköverkon kehittymisen kannalta keskeisen pylväsmuuntajaratkaisun jo 1950-luvulla, edisti sähkölämmitystä, mukaan lukien varaava lattialämmitys, sekä puhui yösähkön käytön puolesta. Haasella oli myös useita järjestö- ja luottamustehtäviä. Teollisuusneuvoksen arvonimen hän sai vuonna 1975.Ihmiset. Kuolleet. Teollisuusneuvos Gunnar Haase. Pohjoisen sähköistäjä olisi halunnut yhden yhtiön Lappiin. Helsingin Sanomat, 31.5.1999. (Tilaajille). Viitattu 4.11.2021. ==Lähteet== Luokka:Suomalaiset insinöörit Luokka:Suomalaiset virkamiehet Luokka:Suomalaiset yritysjohtajat Luokka:Vuonna 1916 syntyneet Luokka:Vuonna 1999 kuolleet
James J. Hill

James Jerome Hill (16. syyskuuta 1838 Ylä-Kanada – 29. toukokuuta 1916 Saint Paul, Minnesota) oli kanadalais-yhdysvaltalainen rautatiemagnaatti, kapitalisti ja liikemies. Hän oli mukana rakentamassa Luoteis-Yhdysvaltojen rautatieverkostoja. Hill julkaisi muun muassa teoksen History of agriculture in Minnesota. Hänellä oli kahdeksan tytärtä ja kaksi poikaa. == Lähteet == Luokka:Kanadalaiset liikemiehet Luokka:Vuonna 1838 syntyneet Luokka:Vuonna 1916 kuolleet
Boyan Slat

Boyan Slat (s. 27. heinäkuuta 1994) on alankomaalainen yrittäjä ja keksijä, joka toimii perustamansa voittoa tavoittelemattoman The Ocean Cleanup -järjestön toimitusjohtajana. Hänen järjestönsä tavoitteena on kehittää teknologiaa valtamerten muovijätteiden keräämiseksi. Slatin idea oli kehittää automatisoitu laite, joka kerää muovijätettä kierrätettäväksi. Valtamerten puhdistamisen lisäksi hän on suunnitellut ratkaisuja joista peräisin olevan muoviroskan keräämisen. Ocean Cleanup -hankkeen teknologiaa on hyödynnetty muun muassa Tyynenmeren jätepyörteen puhdistamisessa. Käytetty laite on U-kirjaimen muotoinen putki, jonka alla on kolmen metrin syvyyteen ulottuva verkko, laitteen anturit ilmoittavat sijaintinsa laivalle, joka vastaa laitteen tyhjentämisestä. Boyan Slat valittiin vuoden 2016 Forbes 30 Under 30 -luetteloon == Lähteet == Luokka:Alankomaalaiset keksijät Luokka:Ympäristönsuojelijat Luokka:Vuonna 1994 syntyneet Luokka:Elävät henkilöt
Pikkuvaahtera

Pikkuvaahtera, aiemmin tataarivaahtera, (Acer tataricum) on puuksi tai pensaaksi kasvava vaahteralaji. Sitä esiintyy alkuperäisenä Euraasiassa Itä- ja Kaakkois-Euroopasta Itä-Aasiaan, Koreaan ja Japaniin.Acer tataricum L. Viitattu 4.11.2021. == Alalajit == Pikkuvaahtera jaetaan viiteen alalajiin: * A. tataricum subsp. aidzuense (Franch.) P.C.de Jong * mongolianpikkuvaahtera eli mongolianvaahtera (A. tataricum subsp. ginnala (Maxim.) Wesm.) – Luokitellaan usein myös eri lajiksi (Acer ginnala Maxim.). * turkestaninpikkuvaahtera eli turkestaninvaahtera (A. tataricum subsp. semenovii (Regel & Herder) A.E.Murray) – Luokitellaan myös eri lajiksi (Acer semenovii Regel & Herder). * tataaripikkuvaahtera eli tataarivaahtera (A. tataricum L. subsp. tataricum) * A. tataricum subsp. theiferum (W.P.Fang) Y.S.Chen & P.C.de Jong == Lähteet == == Aiheesta muualla == * Suomen Lajitietokeskus: Pikkuvaahtera – Acer tataricum * Pinkka – Lajintuntemuksen oppimisympäristö: Pikkuvaahtera (Acer tataricum) * Kasviatlas 2020: Pikkuvaahtera (Acer tataricum) Suomessa. Luokka:Vaahterat
Myllykosken kirjasto

Myllykosken kirjasto on Kouvolan Myllykosken taajamassa toimiva Kouvolan kaupunginkirjaston lähikirjasto. Myllykosken kirjasto kuuluu Kymenlaakson kirjastojen yhteiseen Kyyti-kirjastokimppaan. Vuosina 2018-2019 uutisoitiin, että Kouvolassa esimerkiksi Myllykosken kirjastossa osa nuorista häiriköi, käytti päihteitä kirjaston tiloissa ja teki ilkivaltaa. Tästä syystä kirjaston omatoimikäyttöä jouduttiin supistamaan tai siitä kokonaan luopumaan. == Lähteet == Luokka:Kouvolan kaupunginkirjasto Luokka:Kouvolan rakennukset ja rakennelmat Luokka:Sippola
John Smith (kasvitieteilijä)

John Smith (1798–1888) oli brittiläinen kasvitieteilijä. Hän syntyi Pittenweemin kylässä Skotlannissa vuonna 1798 ja kuoli 12.2.1888 Lontoossa. Hänen auktorilyhenteensä kasvitieteellisissä nimissä on J.Sm.. John Smith oli Royal Botanic Gardensin eli Kew Gardensin puutarhan ensimmäinen hoitaja ja aloitti siinä työssään vuonna 1841. Sitä ennen hän oli työskennellyt puutarhan kasvihuoneiden lämmittäjänä. Smithin aikana kuningatar Viktoria muutti puutarhan yksityisestä kuninkaallisesta puutarhasta julkiseksi puutarhaksi ja Smith hoiti puutarhaa 1800-luvun loppupuolella ehkäisten sen rapistumisen, sillä puutarha oli ollut aiemmin pitkään huonolla hoidolla. Luokka:Brittiläiset kasvitieteilijät Luokka:Vuonna 1798 syntyneet Luokka:Vuonna 1888 kuolleet
Nitroamiinit

Nitroamiinit eli nitramiinit ovat orgaanisia yhdisteitä, joille tunnusomainen funktionaalinen ryhmä on R1R2-N-NO2, missä R on orgaaninen ryhmä. Nitroamiineja käytetään orgaanisen kemian synteeseissä, räjähdysaineina ja polttoaineina. ==Ominaisuudet ja valmistus== Nitroamiinit ovat huoneenlämpötilassa tavanomaisesti nesteitä tai kiinteitä aineita. Yhdisteet hajoavat kuumennettaessa ja reaktio voi olla räjähdysmäinen. Eräitä nitroamiineja kuten tetryyli ja HMX käytetäänkin räjähdysaineina. Nitroamiinit ovat epästabiileja happamissa olosuhteissa. Ryhmän yhdisteillä on α-asemassa hapan vety ja sen eliminoituessa muodostuva anioni on nukleofiilinen. Nitroamiinit reagoivat karbonyyliyhdisteiden kanssa muun muassa Mannich- reaktiolla ja tyydyttymättömien karbonyyliyhdisteiden kanssa Michael- additiolla. Nitroamiinien valmistamiseen on useita menetelmiä. Amiinit reagoivat typpihapon tai dityppipentoksidin kanssa muodostaen nitroamiineja. Muita tapoja ovat esimerkiksi nitrosoamiinien ja typpihapon reaktio, nitramidien ja nitroureoiden hydrolyysi sekä nitroimiinien pelkistäminen.Lyle F. Albright: Nitration, Kirk-Othmer Encyclopedia of Chemical Technology, John Wiley & Sons, New York, 2000. ==Lähteet== Luokka:Orgaaniset typpiyhdisteet
Kairon tulipalo 1952

Kairon tulipalo (), joka tunnetaan myös nimellä Musta lauantai,Egypt Today. School history book criticized over text on Cairo Fire oli sarja mellakoita, jotka tapahtuivat 26. tammikuuta 1952. Mellakoissa noin 750 rakennusta poltettiin ja ryöstettiin. Mellakoitsijoiden raivon kohteina olivat vähittäiskaupat, kahvilat, elokuvateatterit, hotellit, ravintolat, teatterit, yökerhot ja kaupungin oopperatalo Kairon keskustassa. Mellakoiden välitön laukaisin oli Britannian armeijan joukkojen hyökkäys Egyptin hallitusrakennukseen Ismailian kaupungissa edellisenä päivänä, joka johti 50 egyptiläisen poliisin kuolemaan. Näitä kuolemia seurasi spontaaneja brittivastaisia protesteja, jotka muuttuivat nopeasti väkivaltaisiksi mellakoiksi, turvallisuusjoukkojen puuttumatta asiaan. Jotkut uskovat, että tulipalo oli Egyptin kuningaskunnan lopun alku.New Yorker: The Rebellion Within Kairon tulipalon tekijöitä ei tiedetä nykyäänkään, ja totuus tapahtumista on nykypäivän Egyptin historiassakin on vielä selvittämättä.Al- Ahram Weekly Online: Burning down the house (arkistoitu) ==Lähteet== Luokka:Onnettomuudet Egyptissä Tulipalo 1952 Luokka:Mielenosoitukset ja levottomuudet Egyptissä Luokka:Vuoden 1952 onnettomuudet Luokka:1950-luvun rikokset Luokka:1950-luvun tulipalot
Tupsikit

Tupsikit eli rivieranheinät (Avellinia) on kaurojen lähisukuinen heinäsuku. Suvussa on nykyisin kaksi lajia, jotka ovat yksivuotisia heiniä. Niitä esiintyy alkuperäisenä Välimeren alueella: Etelä-Euroopassa, Pohjois-Afrikassa ja Turkissa. Kesätupsikki (Avellinia festucoides), joka aiemmin on tunnettu nimellä A. michelii, esiintyy laajemmalla alueella ja toinen laji Avellinia longiaristata Baleaareilla Menorcan saarella. == Lähteet == == Aiheesta muualla == * Suomen Lajitietokeskus: Tupsikit (Avellinia) * Finto: Kassu – Kasvien suomenkieliset nimet: Avellinia Luokka:Heinäkasvit
Jean-Baptiste Sanfourche

Jean-Baptiste Sanfourche (1831 Cénac (Gironde) – 1860) oli ranskalainen arkkitehti. Hän opiskeli École des Beaux-Artsissa opettajanaan Simon-Claude Constant-Dufeux. Constant-Dufeux'n opetus kuvaa historian määräävää roolia 1800-luvun arkkitehtien kannalta. Joukko muistiinpanoja tästä työpajasta on äskettäin ilmestynyt ja dokumentoi hänen opetuksensa. thumb|Vitoria-Gasteizin asema. Vuonna 1860 Jean-Baptiste Sanfourchesta tuli virkamies, joka sai tehtäväkseen Angersin (Maine-et-Loire) uskonnollisten rakennusten luetteloimisen. Hän muutti Vitoria-Gasteiziin Espanjaan, missä hän rakensi Vitoria-Gasteizin aseman. Rautatie saapui Vitoria-Gasteizin pikkukaupunkiin vuonna 1862, kun Madridin Ranskan rajaan yhdistävä Miranda de Ebro-Alsasua -rautatieosuus avattiin. https://books.openedition.org/inha/7017?lang=frhttp://elec.enc.sorbonne.fr/architectes/454https://www.siv.archives- nationales.culture.gouv.fr/siv/rechercheconsultation/consultation/ir/pdfIR.action?irId=FRAN_IR_050281. ==Lähteet== Luokka:Ranskalaiset arkkitehdit Luokka:Vuonna 1831 syntyneet Luokka:Vuonna 1860 kuolleet
Mohamed Mbougar Sarr

Mohamed Mbougar Sarr (s. 20. kesäkuuta 1990 Dakar) on senegalilainen kirjailija. Hän voitti vuoden 2021 Goncourt-palkinnon romaanillaan La plus secrète mémoire des hommes. ==Elämä== Mbougar Sarr kasvoi Diourbelin kylässä keskisessä Senegalissa. Taitavana oppilaana hän pääsi huippulukioon Saint- Louisissa ja muutti sitten Pariisiin opiskelemaan École des hautes études en sciences sociales -korkeakouluun. Hänen kesken jäänyt väitöskirjansa käsitteli Senegalin ensimmäistä presidenttiä Léopold Sédar Senghoria. Hän julkaisi esikoiskirjansa Terre ceinten 24-vuotiaana. ==Teokset== Suomeksi * Miesten syvimmät salaisuudet (La plus secrète mémoire des hommes, 2021, ISBN 9782848768861, suomentaneet Marja Luoma & Sampsa Peltonen) Gummerus, 2022. ISBN 9789512429967 Ranskaksi * Terre ceinte. Éditions Présence Africaine, 2014. ISBN 9782708708815 * Silence du choeur. Éditions Présence Africaine, 2017. ISBN 9782708709041 * De purs hommes. Le livre de poche, 2021. ISBN 9782253240914 ==Lähteet== Luokka:Senegalilaiset kirjailijat Luokka:Vuonna 1990 syntyneet Luokka:Elävät henkilöt
Soihdukit

Soihdukit (Asphodeline) on soihtukasveihin kuuluva kasvisuku. Siinä on 17 lajia, joita esiintyy muun muassa Välimeren alueella. Soihdukkeja kasvaa Italiassa, Kaakkois-Euroopassa, Pohjois-Afrikassa, Turkissa, Kaukasiassa, Lähi-idässä ja Iranissa. == Lajeja == * adriansoihdukki (Asphodeline liburnica) * keltasoihdukki eli keltasoihtu (Asphodeline lutea) == Lähteet == == Aiheesta muualla == * Finto: Kassu – Kasvien suomenkieliset nimet: Asphodeline Luokka:Soihtukasvit
Helosoihdut

Helosoihdut (Bulbinella) on soihtukasveihin kuuluva kasvisuku. Siinä on 25 lajia. Helosoihduista 19 lajia esiintyy luonnonvaraisena Etelä-Afrikan Kapmaassa ja kuusi lajia Uudessa-Seelannissa. == Lähteet == == Aiheesta muualla == * Suomen Lajitietokeskus: Helosoihdut – Bulbinella Luokka:Soihtukasvit
Tähkäliljat

Tähkäliljat (Phormium) on soihtukasveihin kuuluva kasvisuku, joka on läheinen päivänliljoille. Suvussa on kaksi lajia. Ne kasvavat alkuperäisenä Uudessa- Seelannissa ja sen pienemmillä saarilla. Tulokaslajeina tähkäliljoja esiintyy myös monilla etelämerten saarilla, Meksikossa ja Isossa-Britanniassa. Pellavatähkäliljaa käytetään koriste- ja leikkokasvina. == Lajit == Tähkäliljalajit ovat: * williamintähkälilja (Phormium colensoi) * pellavatähkälilja eli tähkälilja eli uudenseelanninpellava (Phormium tenax) == Lähteet == == Aiheesta muualla == * Suomen Lajitietokeskus: Tähkäliljat – Phormium Luokka:Soihtukasvit
Seth Jarvis

Seth Jarvis (s. 1. helmikuuta 2002 Winnipeg) on kanadalainen jääkiekkoilija. Jarvis edustaa NHL-seura Carolina Hurricanesia. Hurricanes varasi Jarvisin ensimmäisellä kierroksella 13. varausvuorolla vuoden 2020 varaustilaisuudessa. Hän on pelipaikaltaan keskushyökkääjä ja kätisyydeltään right. Jarvis on pelannut urallaan kaksi NHL-runkosarjaottelua. Näissä hän on tehnyt yhden maalin ja yhden syötön eli kaksi tehopistettä. Elokuussa 2024 Jarvis solmi Hurricanesin kanssa kahdeksanvuotisen ja yhteensä 63,2 miljoonan dollarin arvoisen jatkosopimuksen. == Lähteet == Luokka:Kanadalaiset jääkiekkoilijat Luokka:Carolina Hurricanesin pelaajat Luokka:Carolina Hurricanesin varaamat pelaajat Luokka:Vuonna 2002 syntyneet Luokka:Elävät henkilöt
Luumikit

Luumikit (Carissa) on kasvisuku oleanterikasvien heimossa. Siihen kuuluu yhdeksän lajia, joita esiintyy alkuperäisenä Afrikassa, Arabiassa, Kaakkois- Aasiassa, Intian valtameren saarilla, Australiassa ja Uudessa-Kaledoniassa. Luumikit ovat pieniä puita tai pensaita, yleensä vankkaokaisia. Hedelmänä on soikea (luumunmuotoinen) marja, jossa on muutamia siemeniä. Hedelmät ovat täysin kypsänä syötäviä, muuten myrkyllisiä, ja luumikkeja hyödynnetään hedelmäpuina. == Lajeja == * Carissa andamanensis * Carissa bispinosa – namibianluumikki * Carissa boiviniana * Carissa carandas * Carissa haematocarpa * Carissa macrocarpa – kapinluumikki eli kapmaanluumu * Carissa pichoniana * Carissa spinarum – pistoluumikki * Carissa tetramera – ristiluumikki * Carissa carandas == Lähteet == == Aiheesta muualla == * Suomen Lajitietokeskus: Luumikit (Carissa) * Finto: Kassu – Kasvien suomenkieliset nimet: Carissa Luokka:Oleanterikasvit
Escape Of The Phoenix

Escape Of The Phoenix on ruotsalaisen progressiivista metallia soittavan yhtyeen Evergreyn studioalbumi, joka julkaistiin 26. helmikuuta 2021. == Kappaleet == # # # # # # # # # # # == Kokoonpano == * Tom S. Englund – laulu & kitara * Henrik Danhage – kitara * Johan Niemann – basso * Jonas Ekdahl – rummut * Rikard Zander – kosketinsoitin == Arvostelut == * Inferno: https://www.inferno.fi/arviot/selkeyttava-liike-juuri-oikeaan-aikaan-arviossa- evergrey/ Selkeyttävä liike juuri oikeaan aikaan – arviossa Evergrey] Viitattu 4.11.2021. * Imperiumi: 8½/10Evergrey Escape Of The Phoenix Viitattu 4.11.2021. * Soundi: Levyarvio: Ei enää koukeroita vaan vereslihaista tunteen paloa – Evergreyn uskomattoman kovien albumien putki sai jatkoa Viitattu 4.11.2021. ==Lähteet== == Aiheesta muualla == * * Luokka:Evergreyn albumit Luokka:Vuoden 2021 albumit
Käärmepuut

Käärmepuut (Rauvolfia) on kasvisuku oleanterikasvien heimossa. Siihen kuuluu 74 lajia, joita esiintyy laajasti Keski-Amerikan, Etelä-Amerikan, Afrikan ja Aasian eteläosan tropiikissa tai subtropiikissa. Ne ovat yleensä pensaita tai pieniä puita. == Lajeja == * Afrikankäärmepuu (Rauvolfia caffra) * Gaboninkäärmepuu (Rauvolfia mannii) * Intiankäärmepuu (Rauvolfia serpentina) == Lähteet == == Aiheesta muualla == * Finto: Kassu – Kasvien suomenkieliset nimet: Rauvolfia * Suomen Lajitietokeskus: Käärmepuut – Rauvolfia * ITIS: Rauvolfia * UniProt: Taxonomy - Rauvolfia * Global Biodiversity Information Facility (GBIF): Rauvolfia * The Plant List: Rauvolfia * Flora of China: Rauvolfia Luokka:Oleanterikasvit
William Henry Perkin

William Henry Perkin (12. maaliskuuta 1838 Lontoo – 14. heinäkuuta 1907 Lontoo) oli englantilainen kemisti ja teollisuusmies, jonka tärkeimmät tutkimukset koskivat orgaanisten väriaineiden rakennetta. Perkin löysi mauveiinin, ensimmäisen aniliinivärin ja ensimmäisen teollisesti tuotetun synteettisen väriaineen. Hän on tervaväriteollisuuden perustajia. ==Ura== Perkin päätti jo varhain ryhtyä kemistiksi, vaikka hänen isänsä, joka oli rakennusmestari, olisi halunnut, että hänestä tulisi arkkitehti. Hän kävi City of London -koulua ja omisti vapaa-aikansa kemialle, ja valmistuttuaan vuonna 1853 hän siirtyi Royal College of Chemistry -kouluun, jota tuolloin johti August Wilhelm von Hofmann, jonka omaan tutkimuslaboratorioon hän pääsi assistentiksi. Perkin omisti iltansa tutkimuksille kotonaan sijaitsevassa laboratoriossa, ja eräät Hofmannin huomautukset saivat hänet ryhtymään kiniinin keinotekoiseen tuotantoon. Vuonna 1856, koettaessaan valmistaa kiniiniä aniliinista, Perki huomasi, että siitä voi tehdä kaunista violettia väriä, eli mauveiinia (Perkinin mauveiini). Hän haki patenttia prosessilleen, ja lähti korkeakoulusta 18-vuotiaana isänsä ja veljensä avustuksella perustamaan Harrow'n lähelle Greenford Greenin tehtaita väriaineen valmistusta varten. Vuoden 1857 loppuun mennessä tehtaat olivat toiminnassa. Vuodesta 1873 lähtien Perkin omistautui yksinomaan tieteelliselle tutkimukselle. Hän tutki orgaanisten yhdisteiden valontaittamis-ominaisuuksia ja magneettisen voiman vaikutusta niiden optiseen aktivisuuteen. Vuonna 1879 hänelle myönnettiin Royal Medal -mitali, vuonna 1889 Davy-mitali molekyylikemian alalla tekemästään työstä ja vuonna 1906 ritarin arvonimi. Jälkimmäisenä vuonna hänestä tuli myös ensimmäinen hänen mukaansa nimetyn Perkin-mitalin saaja. Perkin oli Royal Societyn jäsen. Hänen poikansa William Henry Perkin nuorempi oli myös merkittävä kemisti. ==Lähteet== Luokka:Brittiläiset kemistit Luokka:Royal Societyn jäsenet Luokka:Vuonna 1838 syntyneet Luokka:Vuonna 1907 kuolleet
Keräpensaat

Keräpensaat (Cephalanthus) on kasvisuku matarakasvien heimossa. Siihen kuuluu kuusi lajia, joita esiintyy alkuperäisenä Pohjois-Amerikassa, Etelä- Amerikassa, Kaakkois-Afrikassa ja Kaakkois-Aasiassa. Keräpensaat ovat puita, pensaita tai joskus liaaneja. Niiden kukat muodostavat tiheitä pallomaisia kukintoja. Suomeksi on nimetty koristekasvinakin käytetty laji keräpensas eli lännenkeräpensas (Cephalanthus occidentalis), joka kasvaa alkuperäisenä Yhdysvalloissa, Kanadassa, Meksikossa ja Kuubassa. == Lähteet == == Aiheesta muualla == * Suomen Lajitietokeskus: Keräpensaat – Cephalanthus Luokka:Matarakasvit
Risti (albumi)

__NOTOC__ Risti on suomalaisen black metal -yhtye Enochian Crescentin neljäs studioalbumi, joka julkaistiin 22. helmikuuta 2013. == Kappaleet == # # # # # # # # # == Arvostelut == * Imperiumi: 7½/10 * Kaaoszine: 9/10The Crescent – Risti Viitattu 4.11.2021. * Soundi: The Crescent: Risti Viitattu 4.11.2021. == Lähteet == Luokka:Vuoden 2013 albumit
Nuorisotyön viikko

Nuorisotyön viikkoa vietetään vuosittain viikolla 41. Nuorisotyön viikolla on teemaviikko, jonka aikana nuorisoala nostaa esille nuorisoalan ammattilaisten ja vapaaehtoisten, järjestöjen, kuntien ja seurakuntien tekemää työtä nuorten hyväksi. Nuorisotyön viikkoa koordinoi Suomen nuorisoalan kattojärjestö Allianssi. Vuonna 2021 Nuorisotyön viikon teemana oli hyvinvointi nuorisoalalla.Nuorisotyön viikko. Suomen nuorisoalan kattojärjestö Allianssi ry. Viitattu 4.11.2021. Nuorisotyön viikon 2021 käynnistävässä tapahtumassa julkaistiin suositukset työhyvinvoinnin edistämiseen nuorisotyössä. Suositukset perustuvat valtakunnalliseen työhyvinvointitutkimukseen, johon vastasi yli 500 nuorisoalan ammattilaista. Tapahtumassa puhumassa oli hankkeen tutkija, työnohjaaja ja sosionomi (YAMK) Minna Rauas. Tutkimuksessa selvitettiin nuorisotyössä, etsivässä nuorisotyössä ja työpajoilla toimivien nuorisotyön ammattilaisten työhyvinvointia. Nuorisotyön viikolla 2021 julkaistiin myös Kunnallisesta nuorisotyöstä Suomessa sekä Nuorisoalan järjestöt NYT! -kyselyiden tulokset. Kunnallisesta nuorisotyöstä Suomessa -kyselyn toteuttivat yhteistyössä kunnallisen nuorisotyön osaamiskeskus Kanuuna, Nuorisotutkimusseura, Kuntaliitto sekä Åbo Akademi. Valtakunnallisille, alueellisesti toimiville ja paikallistasolla toimiville järjestöille teetettyä Nuorisoalan järjestöt NYT! -kyselyä olivat toteuttamassa Allianssi, osaamiskeskus Kentauri, Aluehallintovirasto sekä Opetus- ja kulttuuriministeriö. Lisäksi viikon aikana käsiteltiin XAMK:n yhteisöpedagogiopiskelijan Rico Martikaisen vaikuttajanuorten jaksamista käsittelevän opinnäytetyön alustavia tuloksia. Opinnäytetyön tilaajana toimi Allianssi. Nuorisotyön viikolla 2021 nostettiin myös esille nuorisoalan tekemää työtä, jonka tarve korostui entisestään korona-aikana. == Nuorisotyön viikon historia == Nuorisotyön viikkoa vietettiin ensimmäisen kerran vuonna 2014. Tuolloin viikon teemana oli #HupparikansanPuolella. Humak juhlistaa Nuorisotyön viikkoa blogisarjalla ja kampustapahtumilla. Humanistinen Ammattikorkeakoulu – HUMAK. Viitattu 4.11.2021. * Vuonna 2015 Nuorisotyön viikolla kiinnitettiin nuorisotyöntekijöiden ja nuorten kanssa toimivien työn merkitykseen ja kannustettiin puolustamaan nuorisotyötä leikkauksia vastaan. * Vuonna 2016 keskityttiin syrjintään ja sosiaalisessa mediassa kahtena aikaisempana vuonna käytetty #hupparikansanpuolella saikin rinnalleen aihetunnisteen #syrjinnästävapaa. * Vuonna 2017 Allianssi haastoi aikuisia ja päättäjiä tutustumaan nuorten toimintaan. Viikon keskipisteessä olivatkin nuorisotyön menetelmät. * Vuonna 2018 Nuorisotyön viikon teemana oli perusnuorisotyön positiiviset ja ennaltaehkäisevät vaikutukset, syrjäytymisen ehkäisy sekä nuorisotyön erilaiset työmuodot. * Vuonna 2019 Nuorisotyön viikkoa vietettiin erityisesti nuorten mielenterveyden parissa.. * Vuonna 2020 Nuorisotyön viikolla valmistauduttiin tuleviin kuntavaaleihin ja viikon teema olikin nuorten yhteiskunnallinen osallisuus paikallisella tasolla. == Lähteet == Luokka:Suomen tapahtumat
Elio Toaff

Elio Toaff (30. huhtikuuta 1915 – 19. huhtikuuta 2015) oli italialainen rabbi. Hän toimi Rooman päärabbina 50 vuoden ajan ja lähensi juutalaisyhteisön ja katolisen kirkon välejä. == Elämä ja ura == Toaffin isä Alfredo Sabato oli Livornon päärabbi ja toivoi pojastaankin rabbia. Opiskeltuaan teologiaa ja lakia 26-vuotiaasta Toaffista tulikin Anconan juutalaisyhteisön päärabbi. Toisen maailmansodan aikana Toaff auttoi muita italianjuutalaisia piiloutumaan kansallissosialistien juutalaisvainoilta. Hän joutui lopulta itse natsien vangitsemaksi, mutta onnistui pakenemaan. Toisen maailmansodan päätyttyä Toaff toimi alkuun Venetsian päärabbina. Hänet valittiin sodassa pahoin kärsineen Rooman juutalaisyhteisön johtajaksi vuonna 1951, ja hänellä katsotaan olleen huomattava rooli sen elävöittämisessä. Toaff osallistui juutalaisten ja katolisen kirkon väliseen dialogiin ja hänen katsotaan lähentäneen yhteisöjen välisiä suhteita. Hän järjesti Johannes Paavali II:n vierailun Rooman suureen synagogaan vuonna 1986, joka oli tiettävästi ensimmäinen paavin visiitti synagogassa. Toaff ilmoitti jäävänsä eläkkeelle vuonna 2001. Hän kuoli Roomassa 99-vuotiaana vuonna 2015. == Lähteet == Luokka:Vuonna 1915 syntyneet Luokka:Vuonna 2015 kuolleet Luokka:Rabbit Luokka:Italialaiset henkilöt
Laulunsekainen soittotunti

Laulunsekainen soittotunti oli Yle TV2:n kevätkaudella 1978 ensiesittämä kahdeksanosainen viihdeohjelmasarja, jonka vakioesiintyjänä oli kapellimestari Risto Hiltusen johtama lauluyhtye Hiltuset (Elisabeth Haavisto, Päivi Kautto- Niemi, Kari Pirhonen ja Maija Salo). Sarjan käsikirjoittaja oli Matti Rosvall ja muina päätekijöinä Jouko Konttinen, Esko Leimu ja Jussi Aarnio.Ritva radio- ja tv-tietokanta, Kavi. Viitattu 4.11.2021. Ohjelmasarja lähetettiin uusintana heinä–elokuussa 1985 TV-ohjelmatiedot Helsingin Sanomat 4.7.1985. Näköislehti (maksullinen). ==Jaksot== # aiheena ooppera, ”Mozartista Salliseen ja takaisin”. # vierailijana huilutaiteilija Pekka Rankka. # aiheena kansanmusiikki, vierailijoina Roy Rabb, Taisto Wesslin Ja Jari Lappalainen. # aiheena piano, vierailijana Jari Lappalainen. # vieraana sellotaiteilija Hannu Hintze. # aiheina maaseudun idylli ja väritelevisio. # aiheena aamu- ja iltatunnelmat, vierailijoina Luis Perello-Farre ja Jari Lappalainen. # ”musiikki on tärkeämpää kuin ehkä osaisi olettaa.” ==Lähteet== ==Aiheesta muualla== * Luokka:Yle TV2:n televisio-ohjelmat Luokka:1970-luvun televisiosarjat Luokka:Musiikkiohjelmat
Pauli Kaitila

Pauli Kalevi Kaitila (12. toukokuuta 1925 Orimattila – 4. heinäkuuta 1998 Orimattila) oli suomalainen yrittäjä ja yritysjohtaja, joka sai teollisuusneuvoksen arvonimen.Biografia-sampo: Pauli Kaitila Viitattu 4.11.2021. Kaitilan vanhemmat olivat maanviljelijä Yrjö Aleksanteri Kaitila ja toimitusjohtaja Bertta Sofia Jaakkola ja puolisot 1955–1976 Eeva Marjatta Aro ja vuodesta 1980 Seija Helena Palm. Kaitila kävi kansakoulun ja keskikoulun ja työskenteli sotien jälkeen äitinsä omistamassa tekstiilialan yrityksessä, josta oli 1944 tullut Kaitilan Kutomo -niminen osakeyhtiö. Tekstiiliteollisuuteen Kaitila kouluttautui 1947–1948 Leicesterissä Englannissa ja perusti sieltä palattuaan oman Kudoste-yrityksen valmistamaan alusasuja ja paitoja sekä yö- ja uimapukuja, joskin hän toimi samaan aikaan myös äitinsä johtamassa yrityksessä. Kun Kaitilan äiti kuoli 1954, hänestä tuli Kaitilan Kutomon toimitusjohtaja. Kaitila uudisti yrityksen valmistamien tuotteiden valikoimaa, kasvatti tuotantoa merkittävästi ja alkoi myydä tuotteita suoraan sekä muiden omistamissa että omissa vähittäiskaupoissa. Yritys kasvoi koko 1960- ja 1970-luvun ja kuului Suomen suurimpiin trikooteollisuusyrityksiin. Vuonna 1970 sen nimeksi tuli Kaitila. Pauli Kaitila jäi pois yrityksen johdosta 1980-luvun alussa, teollisuusneuvoksen arvonimen hän sai vuonna 1975. Kaitila osallistui alansa järjestötoimintaan ja oli Orimattilan kunnanvaltuutettu 1961–1988. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1925 syntyneet Luokka:Vuonna 1998 kuolleet
Aston Martin Valkyrie

Aston Martin Valkyrie (koodinimeltään AM-RB 001 ja projektinimeltään Nebula) on rajoitetusti valmistettu hybridiurheiluauto, joka on rakennettu yhteistyössä brittiläisten autovalmistajien Aston Martinin, Red Bull Racing Advanced Technologiesin ja monen muun kanssa. 4. marraskuuta 2021 Aston Martin ilmoitti rakentaneensa ensimmäisen tuotantomallin asiakkaalle.First customer example of 1,139-hp Aston Martin Valkyrie has been built Viknesh Vijayenthiran Moottorina on 6,5-litrainen, vapaasti hengittävä V12, Cosworth RA.Aston Martin Valkyrie V12 == Lähteet == Luokka:Superautot
The Bitter Truth

The Bitter Truth on Evanescence-yhtyeen studioalbumi, joka julkaistiin 26. maaliskuuta 2021. == Kappaleet == # # # # # # # # # # # # == Kokoonpano == * Amy Lee - laulu, piano, koskettimet * Tim McCord - basso * Troy McLawhorn - kitara * Jen Majura - kitara, taustalaulu * Will Hunt - rummut == Arvostelut == * Imperiumi: 6-/10Levyarvostelu: Evanescence The Bitter Truth Viitattu 4.11.2021. * Soundi: Levyarvio: Sopivasti rajuutta ja ihanan heittäytyvä superstara – Koronaeristys on tehnyt Evanescencelle hyvää The Crescent: Risti Viitattu 4.11.2021. == Lähteet == Luokka:Evanescencen albumit Luokka:Vuoden 2021 albumit
Piercen piirikunta (Washington)

Piercen piirikunta () on Yhdysvaltojen Washingtonin osavaltiossa sijaitseva piirikunta. Sen väkiluku oli 921 130 vuonna 2020. Piirikunnan hallintokeskus on Tacoman kaupunki. Piirikunta on perustettu vuonna 1852. == Väestö == Vuonna 2020 Piercen piirikunnan 921 130 asukkaasta valkoisia oli 74,3 %, mustia 7,7 % ja aasialaisia 7,1 %. Vuonna 2019 14,5 % asukkaista puhui kotonaan jotain muuta kieltä kuin englantia ja 9,8 % asukkaista oli syntynyt ulkomailla. == Kuvia piirikunnasta == Kuva:Cayuse Pass 1.jpg Kuva:Pierce County courthouse, Tacoma, Washington, ca 1895 (WASTATE 1188).jpeg|Piercen piirikunnan oikeustalo. == Lähteet == == Aiheesta muualla == *
Akronauplia

Akronauplia (, , ) on linnoitus ja linnavuori Náfplion kaupungissa Kreikassa. Se on kallioinen jyrkkärinteinen kukkula, joka sijaitsee nykyisen Náfplion vanhankaupungin niemen kärjessä. Akronauplia on yksi kaupungin kolmesta linnavuoresta, ja se on toiminut merkittävänä linnoituspaikkana antiikin ajalta 1800-luvulle saakka. == Historia == Akronauplialta on löydetty asutuksen jäänteitä jo esihistorialliselta kaudelta. Sen vanhimmat linnoitusmuurit ovat niin kutsuttua kyklooppimuuria pronssikaudelta. Antiikin aikana Akronauplia oli Nauplian kaupungin akropolis eli yläkaupunki ja linnavuori, ja säilyi kaupungin paikkana myöhemmälläkin ajalla. Myöhemmin varsinainen kaupunki levisi linnavuoren ulkopuolelle nykyisen Náfplion vanhankaupungin alueelle. Pääosa linnavuoren nykyisistä rakennelmista on peräisin frankkivallan ja venetsialaisvallan ajalta 1200–1500-luvuilta. Frankkivalta alkoi neljännen ristiretken jälkeen vuonna 1210/1212. Kaupunkia hallitsivat De la Roche, De Brienne, D'Enghien ja Villehardouin -suvut. Frankkivallan aikainen linna koostui kahdesta osasta, vanhemmasta jo bysanttilaisella ajalla rakennetusta linnasta ja uudemmasta frankkilinnasta. Frankit luovuttivat linnoituksen vuonna 1389 venetsialaisille. Venetsialaiset vahvistivat linnoitusta tykkien aikakauden alettua. Merkittävin laajennus oli niin kutsuttu Castello di Toro tai Toroin linna. Sen nimi tulee oletettavasti italian kielen sanasta torrione, joka tarkoittaa linnoitusmuurissa olevaa suurta tornia. Toinen oli Traversa Gambello, bastionien ja porttien kokonaisuus, jonka oli tarkoitus vahvistaa frankkilinnaa. Se sai nimensä arkkitehdistaan Antonio Gambellosta. Linnoituksen johtajana oli tuolloin Vittore Pasqualigo. Mereltäpäin kaupunkia ja linnoitusta suojasi Boúrtzin merilinnake. Turkkilaiset osmanit saivat linnoituksen ja Náfplion valtaansa vuonna 1540. He käyttivät linnoituksesta nimitystä Iç Kale, ”Sisempi linna”. Se toimi Peloponnesoksen osmanihallinnon keskuksena. Osmanit vahvistivat linnoituksen varustuksia. Venetsialaiset saivat kaupungin takaisin valtaansa vuonna 1686. Tuolloin kaikki asukkaat siirrettiin linnavuorelta alakaupunkiin, ja linnoitus jäi puolustus- ja hallintokäyttöön. Akronauplian linnoitus alkoi menettää merkitystään 1700-luvun alussa, kun Palamídin linnoitus valmistui. Vuonna 1715 alkoi toisen osmanivallan aika. Linnoitusta samoin kuin Palamídia vahvistettiin edelleen. Kreikkalaiset saivat Palamídin valtaansa vapaussodassa 30. marraskuuta 1822 ja alkoivat ampua sieltä Akronaupliaa. Akronauplian kreikkalaiset valtasivat 3. joulukuuta Theódoros Kolokotrónisin johdolla. Tämän jälkeen linnoitus toimi varuskuntapaikkana ja vuosina 1926–1960 vankilana. 1960- ja 1970-luvuilla linnavuoren rinteeseen rakennettiin suuria hotelleja. Nykyisin varsinainen linnavuori on arkeologinen kohde. Se on myös Natura 2000 -aluetta yhdessä Palamídin kukkulan kanssa. == Lähteet == == Aiheesta muualla == Luokka:Kreikan linnat Luokka:Kreikan Natura-alueet Luokka:Kreikan vuoret Luokka:Náfplio
Kitsapin piirikunta

Kitsapin piirikunta () on Yhdysvaltojen Washingtonin osavaltiossa sijaitseva piirikunta. Sen väkiluku oli 275 611 vuonna 2020. Piirikunnan hallintokeskus on Port Orchardin kaupunki ja suurin kaupunki on Bremerton. Piirikunta on perustettu vuonna 1857. == Väestö == Vuonna 2020 Kitsapin piirikunnan 275 611 asukkaasta valkoisia oli 82,5 %, aasialaisia 5,4 % ja mustia 3,2 %. Vuonna 2019 7,1 % asukkaista puhui kotonaan jotain muuta kieltä kuin englantia ja 6,5 % asukkaista oli syntynyt ulkomailla. == Kuvia piirikunnasta == Kuva:2016-Aug-15-Big-Beef-tributary-West-Morganmarsh-Lane.jpg Kuva:Kitsap County Courthouse.jpg|Kitsapin piirikunnan oikeustalo. == Lähteet == == Aiheesta muualla == Luokka:Washingtonin piirikunnat
Defterdarin moskeija

Defterdarin moskeija () on moskeija Kosin kaupungissa Kosin saarella Kreikassa. Se sijaitsee Plateía Eleftherías -aukion laidalla Kosin agoran länsipuolella. Moskeija rakennettiin vuonna 1786. Sen nimi viittaa rakennuttajaan, sulttaanin rahaministeriin (defterdar) Ibrahim Effendiin. Joidenkin tietojen mukaan paikalla olisi aiemmin ollut Pyhälle Paraskevalle (Agía Paraskeví) omistettu kirkko. Moskeija kärsi vaurioita italialaisvallan aikana vuosien 1926 ja 1933 maanjäristyksissä ja kunnostettiin. Se kunnostettiin myös vuosina 2004–2005. Rakennus kärsi jälleen vaurioita vuoden 2017 maanjäristyksessä. Tuolloin sen minareetti sortui ja vieressä olleen lähdekaivorakennuksen katos tuhoutui. Ennen maanjäristystä rakennuksessa toimi liikkeitä ja kahviloita. Moskeijarakennus on kaksikerroksinen. Rukoussali on toisessa kerroksessa. Alakerrassa on useita huoneita, joilla on omat sisäänkäyntinsä. Moskeijassa on suuri alaosaltaan kahdeksankulmainen ja yläosaltaan pyöreä kupoli, jota tukee 12 kaarta. Lähdekaivossa oli kuuden kaaren tukema kupoli. == Lähteet == == Aiheesta muualla == Luokka:Kos Luokka:Kreikan moskeijat